CELEX: 52013PC0568
Language: ro
Date: 2013-08-02
Title: Propunere de DECIZIE A CONSILIULUI privind încheierea, în numele Uniunii Europene și al statelor membre ale acesteia, a Protocolului la Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte, în ceea ce privește participarea, în calitate de parte contractantă, a Republicii Croația, în urma aderării sale la Uniunea Europeană

|
			
		
		
		52013PC0568
		
			Propunere de DECIZIE A CONSILIULUI privind încheierea, în numele Uniunii Europene și al statelor membre ale acesteia, a Protocolului la Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte, în ceea ce privește participarea, în calitate de parte contractantă, a Republicii Croația, în urma aderării sale la Uniunea Europeană /* COM/2013/0568 final - 2013/0273 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Republica Croația (denumită în
continuare „Croația”) va adera la Uniunea Europeană la data de 1
iulie 2013. La 14 septembrie 2012, Consiliul a autorizat Comisia să
negocieze adaptarea, prin intermediul unui protocol, a Acordului de cooperare
și uniune vamală între Comunitatea Europeană și statele
membre ale acesteia, pe de o parte, și Republica San Marino (denumită
în continuare „San Marino”), pe de altă parte[1] (denumit în continuare
„acordul”), în ceea ce privește participarea Croației în calitate de
parte contractantă, având în vedere aderarea acestei țări la
Uniunea Europeană.
În conformitate cu
articolul 6 alineatul (2) din Protocolul privind condițiile și
aranjamentele referitoare la admiterea Croației în Uniunea Europeană,
Comisia trebuie să prezinte Consiliului un proiect al protocolului care
urmează să fie încheiat.
2.           ELEMENTELE JURIDICE ALE
PROPUNERII
Acordul a intrat
în vigoare la 1 aprilie 2002 și trebuie modificat pentru a include
Croația în calitate de parte contractantă. Ca urmare a
autorizației acordate Comisiei la 14 septembrie 2012, s-au încheiat
negocieri cu San Marino în privința unui protocol la acord. 
În conformitate cu
articolul 218 alineatul (6) litera (a) din Tratatul privind funcționarea Uniunii
Europene, Parlamentul European a aprobat încheierea respectivului protocol la
acord la [...].
Rezumatul acțiunii propuse
Această propunere constă într-un
proiect de decizie a Consiliului privind încheierea, în numele Uniunii Europene
și al statelor membre ale acesteia, a unui protocol la acord (în
anexă), în care să se prevadă participarea Croației în
calitate de parte contractantă, în urma aderării acesteia la Uniunea
Europeană.
Temeiul juridic
Tratatul privind funcționarea Uniunii
Europene, în special articolul 218 alineatul (6); Tratatul privind
aderarea Republicii Croația la Uniunea Europeană[2] și Actul privind
condițiile de aderare a Republicii Croația[3], în special articolul 6
alineatul (2) paragraful al doilea. 
Alegerea instrumentului
În temeiul articolului 218 alineatul (6)
litera (a) din Tratatul privind funcționarea Uniunii Europene, în cazurile
prevăzute la articolul menționat, Consiliul adoptă o decizie
prin care se autorizează încheierea acordului, după obținerea
aprobării Parlamentului European. Prezentul document este o propunere de o
astfel de decizie.
Proporționalitatea
Prezenta propunere este în
concordanță cu principiul proporționalității deoarece
efectele sale sunt strict limitate la ceea ce este necesar pentru a asigura
participarea Croației la acord, în calitate de parte contractantă, în
urma aderării sale la Uniunea Europeană.
2013/0273 (NLE)
Propunere de
DECIZIE A CONSILIULUI
privind încheierea, în numele Uniunii
Europene și al statelor membre ale acesteia, a Protocolului la Acordul de
cooperare și uniune vamală între Comunitatea Europeană și
statele membre ale acesteia, pe de o parte, și Republica San Marino, pe de
altă parte, în ceea ce privește participarea, în calitate de parte
contractantă, a Republicii Croația, în urma aderării sale la
Uniunea Europeană
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolele 207 și 352,
coroborate cu articolul 218 alineatul (6) litera (a) și cu articolul 218
alineatul (8) paragraful al doilea,
având în vedere Actul privind condițiile
de aderare a Republicii Croația[4],
în special articolul 6 alineatul (2) paragraful al doilea,
având în vedere propunerea Comisiei Europene,
având în vedere aprobarea Parlamentului
European[5],
întrucât:
(1)       La 14 septembrie 2012,
Consiliul a autorizat Comisia să deschidă negocieri cu Republica San
Marino pentru adaptarea, prin intermediul negocierii unui protocol, a Acordului
de cooperare și uniune vamală între Comunitatea Europeană și
statele membre ale acesteia, pe de o parte, și Republica San Marino, pe de
altă parte[6],
în ceea ce privește participarea Republicii Croația în calitate de
parte contractantă, având în vedere aderarea acesteia la Uniunea
Europeană.
(2)       Negocierile referitoare la
protocolul la acord au fost conduse de Comisie și s-au încheiat recent.
(3)       Parlamentul European a
aprobat încheierea protocolului menționat anterior la […]
(4)       Protocolul ar trebui încheiat
în numele Uniunii Europene, 
ADOPTĂ PREZENTA DECIZIE: 
Articolul 1
Prin prezenta decizie se aprobă, în
numele Uniunii Europene și al statelor membre ale acesteia, Protocolul la
Acordul de cooperare și uniune vamală între Comunitatea
Europeană și statele membre ale acesteia, pe de o parte, și
Republica San Marino, pe de altă parte, în ceea ce privește
participarea Republicii Croația, în calitate de parte contractantă,
ca urmare a aderării acesteia la Uniunea Europeană.
Textul protocolului este anexat la prezenta
decizie.
Articolul 2
Președintele Consiliului desemnează
persoana împuternicită în numele Uniunii Europene și al statelor
membre ale acesteia să depună instrumentul de aprobare prevăzut
la articolul 3 din protocol, pentru a exprima consimțământul Uniunii
Europene și al statelor membre ale acesteia de a-și asuma obligații
în temeiul protocolului.
Articolul 3
Prezenta decizie intră în vigoare la data
adoptării[7].
Adoptată la Bruxelles,
                                                                       Pentru
Consiliu,
                                                                       Președintele
ANEXĂ
PROTOCOL
la Acordul de cooperare și uniune
vamală între Comunitatea Europeană și statele membre ale
acesteia, pe de o parte, și Republica San Marino, pe de altă parte,
în ceea ce privește participarea Republicii Croația în calitate de
parte contractantă, în urma aderării acesteia la Uniunea
Europeană
REGATUL BELGIEI,
REPUBLICA BULGARIA,
REPUBLICA CEHĂ,
REGATUL DANEMARCEI,
REPUBLICA FEDERALĂ GERMANIA,
REPUBLICA ESTONIA,
IRLANDA,
REPUBLICA ELENĂ,
REGATUL SPANIEI,
REPUBLICA FRANCEZĂ,
REPUBLICA ITALIANĂ,
REPUBLICA CROAȚIA,
REPUBLICA CIPRU,
REPUBLICA LETONIA,
REPUBLICA LITUANIA,
MARELE DUCAT AL LUXEMBURGULUI,
REPUBLICA UNGARĂ,
MALTA,
REGATUL ȚĂRILOR DE JOS,
REPUBLICA AUSTRIA,
REPUBLICA POLONĂ,
REPUBLICA PORTUGHEZĂ,
ROMÂNIA,
REPUBLICA SLOVENIA,
REPUBLICA SLOVACĂ,
REPUBLICA FINLANDA,
REGATUL SUEDIEI,
REGATUL UNIT AL MARII BRITANII ȘI
IRLANDEI DE NORD
și
UNIUNEA EUROPEANĂ,
pe de o parte,
și
REPUBLICA SAN MARINO,
pe de altă parte,
având în vedere Acordul de cooperare și
uniune vamală între Comunitatea Europeană și statele membre ale
acesteia, pe de o parte, și Republica San Marino, pe de altă parte,
din 16 decembrie 1991 („acordul”), care a intrat în vigoare la 1 aprilie 2002,
având în vedere aderarea Republicii
Croația la Uniunea Europeană la 1 iulie 2013,
întrucât Republica Croația urmează
să devină parte contractantă la acord,
CONVIN DUPĂ CUM URMEAZĂ:
Articolul 1
Republica Croația aderă în calitate
de parte la acord.
Articolul 2
Prezentul protocol face parte integrantă
din acord.
Articolul 3
1. Prezentul protocol este aprobat de
către părțile contractante în conformitate cu procedurile
proprii.
2. Părțile se notifică reciproc
cu privire la încheierea procedurilor. Instrumentele de aprobare se depun la
Secretariatul General al Consiliului Uniunii Europene.
Articolul 4
Prezentul protocol intră în vigoare în
prima zi a primei luni de după data depunerii ultimului instrument de
aprobare.
Articolul 5
Prezentul protocol se aplică, cu titlu
provizoriu, de la 1 iulie 2013.
Articolul 6
Textul acordului și declarațiile
anexate la acesta sunt redactate în limba croată.
Acestea sunt anexate prezentului protocol
și sunt în egală măsură autentice cu textele redactate în
celelalte limbi în care sunt întocmite acordul și declarațiile
anexate la acesta.
Articolul 7
Prezentul protocol este redactat în dublu
exemplar în limbile bulgară, croată, cehă, daneză,
neerlandeză, engleză, estonă, finlandeză, franceză,
germană, greacă, maghiară, irlandeză, italiană,
letonă, lituaniană, malteză, polonă, portugheză,
română, slovacă, slovenă, spaniolă și suedeză,
fiecare dintre aceste texte fiind în egală măsură autentic.
Adoptat la [Bruxelles] la [......] zi a [...]
în anul două mii treisprezece.
[ ... ]
Pentru statele membre
[ ... ]
Pentru Uniunea Europeană
[ ... ]
Pentru Republica San Marino
[ ... ] 
[1]               JO L 84, 28.3.2002, p. 43.
[2]               JO L 112, 24.4.2012, p. 10.
[3]               JO L 112, 24.4.2012, p. 21.
[4]               JO L 112, 24.4.2012, p. 21.
[5]               JO C , p.
[6]               JO L 84, 28.3.2002, p. 43.
[7]               Data intrării în vigoare a protocolului va fi
publicată în Jurnalul Oficial al Uniunii Europene de către
Secretariatul General al Consiliului.